קים קרדשיאן

קימברלי נואל קרדשיאן (באנגלית: Kimberly Noel Kardashian; שם מלא לשעבר: קים קרדשיאן וסט; באנגלית: Kim Kardashian West; נולדה ב-21 באוקטובר 1980) היא יזמית, ידוענית ריאליטי, שחקנית, מעצבת אופנה, אשת עסקים, אשת חברה, ודוגמנית אמריקאית. עיקר פרסומה הגיע בתחילה מחברותה עם ידוענית הריאליטי פריס הילטון. פרסומה התרחב בשל דליפת קלטת סקס שלה עם ריי ג'יי (אנ'), והגיע לשיאו בכיכובה בסדרת הריאליטי המצליחה "משפחת קרדשיאן". לקרדשיאן מאות מיליוני עוקבים ברשתות החברתיות והונה מוערך בלמעלה ממיליארד דולר. קימברלי נואל קרדשיאן נולדה בלוס אנג'לס, קליפורניה. אביה רוברט קרדשיאן (1944–2003), היה עורך דין ואיש עסקים, שהתפרסם כאחד מפרקליטיו של או. ג'יי. סימפסון, שהיה גם סנדקה של קים. אמה היא קריס ג'נר (לבית יוטון). יש לה שתי אחיות: קורטני קרדשיאן (1979) וקלואי קרדשיאן (1984), ואח, רוב קרדשיאן (1987). אמה של קים נישאה בשנית לברוס ג'נר, ומנישואין אלה יש לקים שתי אחיות למחצה: קנדל ג'נר (1995) וקיילי ג'נר (1997). ברוס ג'נר חשפה בינואר 2015 כי היא טרנסג'נדרית וכי החליטה לחיות את המשך חייה כאישה, בזהות חדשה כקייטלין ג'נר. בנוסף יש לה עוד ארבעה אחים ואחיות חורגים. למדה בתיכון מרימאונט (אנ') הקתולי לבנות בלבד בלוס אנג'לס. קרדשיאן התפרסמה לראשונה בתחילת העשור הראשון של המאה ה-21, בשל חברותה עם הידוענית פריס הילטון. בשנת 2000 נישאה קרדשיאן לראשונה למפיק המוזיקלי דיימון תומאס. השניים התגרשו ב-2004. ב-2003, עוד לפני השלמת הגירושין מבעלה הראשון, החלה קרדשיאן לצאת עם זמר הרית'ם אנד בלוז, ריי ג'יי. קלטת לוהטת שלהם דלפה לרשת בפברואר 2007. בין 2007 ל-2010 יצאה עם כוכב ה-NFL רג'י בוש, בהמשך יצאה עם מיילס אוסטין, שחקן הדאלאס קאובויס, עד אוגוסט 2010. קרדשיאן נישאה בשנית ב-20 באוגוסט 2011 לשחקן ה-NBA כריס האמפריז, מן הניו ג'רזי נטס. כעבור 72 ימי נישואים, ב-31 באוקטובר, הגישה בקשה לגירושים, שנכנסו לתוקפם אחרי מאבק משפטי 3 ביוני 2013. קרדשיאן הייתה בזוגיות מתוקשרת עם הראפר האמריקאי קניה וסט החל מ-2012. הם נישאו ב-24 במאי 2014. ב-15 ביוני 2013 נולדה בתם. ב-5 בדצמבר 2015 ילדה את בנם השני. באפריל 2015 הגיעו קים קרדשיאן, קניה וסט ואחותה קלואי קרדשיאן לישראל במסגרת צילומי הסדרה "משפחת קרדשיאן". קים שהתה במלון מצודת דוד שבירושלים, ובתה הוטבלה לנצרות בכנסיית קתדרלת יעקב הקדוש הארמנית. ב-3 באוקטובר 2016, בעת ששהתה במלון בצרפת לרגל אירועי שבוע האופנה בפריז, נשדדו ממנה באיומי אקדח תכשיטים בשווי כ-10 מיליון דולר. במהלך השוד קשרו השודדים שהיו מחופשים לשוטרים את גפיה ואת פיה. לאחר שברחו, הצליחה קרדשיאן להשתחרר ולקרוא לעזרה. היא דיווחה שהם לא פגעו בה פיזית. לאחר המקרה חווה וסט התמוטטות פסיכולוגית וביטל מספר הופעות על-מנת לשהות לצד אשתו. אצל קרדשיאן התפתחה מחלת האנדומטריוזיס. ב-15 בינואר 2018 נולדה בתם השלישית, מאם פונדקאית, וזאת בשל בעיות בריאותיות מהן סובלת קים, שמנעו ממנה להיכנס להריון, וב-10 במאי 2019 נולד בנם הרביעי, גם בפונדקאות. ב-2019 סיפרה כי היא מקפידה על תפריט טבעוני כאשר היא בבית וב-2020 ציינה שאינה אוכלת בשר כלל ושגם את ילדיה היא מגדלת על תזונה מן הצומח. ב-19 בפברואר 2021 דווח כי קרדשיאן הגישה בקשה לגירושים מווסט. ב-2 במרץ 2022, התגרשו בני הזוג. בנובמבר 2021, החלה קרדשיאן לצאת עם השחקן והקומיקאי פיט דיווידסון. באוגוסט 2022, נפרד הזוג. בעקבות מורשת אביה, תומכת קרדשיאן ופועלת למען הכרה ברצח העם הארמני. היא משתתפת באירועים מתוקשרים בנושא, ואף קראה לברק אובמה בהיותו נשיא ולממשל האמריקאי להכיר ברצח העם. ב-21 באפריל 2011, ימים ספורים לפני יום השנה ה-96 של רצח העם הארמני, היא הפנתה את תשומת הלב של הציבור לנושא בבלוג שלה, וצייצה למעריציה לקדם את הנושא. ב-2016 כתבה נגד פרסום בעיתון הוול סטריט ג'ורנל שבו הכחישו את רצח העם הארמני. בריאיון למגזין GQ, סיפרה שהיא רפובליקנית ליברלית-שמרנית מבחינה כלכלית ופרוגרסיבית מבחינה חברתית. ב-1 באפריל 2010 הצטרפה קרדשיאן לפתיחת הקמפיין של סינדי לאופר, "Give a Damn", שמטרתו ליצור מודעות נרחבת בציבור לאפליית קהילת הלהט"ב. בקמפיין מביאים הטרוסקסואלים להשתלב עם גייז, לסביות, ביסקסואלים וטרנסג'נדרים במטרה להפסיק את האפליה. ידוענים נוספים שהשתתפו בקמפיין הם וופי גולדברג, ג'ייסון מראז, אלטון ג'ון, סינת'יה ניקסון וקלי אוסבורן. קרדשיאן מקדמת את רפורמת בתי כלא (prison reform) במטרה להביא לשינוי התנאים בהם כלואים האסירים ובשיטת הכליאה ארצות הברית. היא פעלה לשחרורה של אליס מארי ג'ונסון, שנשפטה למאסר עולם לאחר ביצוע עבירת סמים כחלק מרשת סחר בקוקאין. בתמיכתה של קרדשיאן קיבלה ג'ונסון חנינה מהנשיא טראמפ ביוני 2018. כמו כן היא פעילה נגד אלימות כלי נשק בארצות הברית. בריאיון למגזין ווג סיפרה באפריל 2019 שהיא לומדת משפטים במטרה לעבור את בחינות הלשכה. בדצמבר 2021 עברה את מבחני הלשכה הראשונים מתוך שניים שנדרשים במסגרת לימודי המשפטים. באוקטובר 2007 החלה לככב לצד שתי אחיותיה, אמה, אחיה, אחיותיה למחצה ואביה החורג בסדרת הריאליטי "משפחת קרדשיאן" מבית ערוץ !E. לסדרה הופקו עד כה 20 עונות, ו-10 סדרות ספין אוף. עד היום "משפחת קרדישאן" משודרת בערוץ E!. ההתבלטות שלה בעולם הבידור גברה בינואר 2011 כאשר השתתפה בסדרת הספין אוף שנקראת "קורטני וקים עושות את ניו יורק". הסדרה מציגה את ההתמודדויות של קורטני וקים כאשר הן עוזבות את לוס אנג'לס ועוברות לניו יורק על מנת לפתוח סניף חדש של חנות הבגדים שלהן, "דאש" (Dash). לאחר מכן נוצרו עוד כמה תוכניות ספין-אוף לקרובי משפחתה ובני זוגם. תפקיד המשחק הראשון של קרדשיאן היה בסדרת הטלוויזיה "Beyond the Break". היא השתתפה בסרטי הקומדיה "דיזסטר מובי" ו"בתוך העמק". היא התארחה בפרק אחד של "איך פגשתי את אמא", ושיחקה את עצמה בפרק פתיחת העונה השלישית של 90210 לצד אחיותיה. בנוסף, היא הייתה שופטת אורחת בעונה השלוש עשרה של הטופ מודל הבאה. ב-16 בדצמבר 2009, היא הופיעה בפרק אחד של CSI: ניו יורק לצד ונסה לאשיי. קרדשיאן והפרטנר שלה לריקודים, מארק באלאס, היו אחד מ-13 הזוגות המתחרים בעונה השביעית של רוקדים עם כוכבים. השניים הודחו בהדחה השלישית ב-30 בספטמבר 2008 (מקום 11). הייתה שותפה בעבר בבוטיק הבגדים "DASH" ביחד עם אחיותיה קורטני וקלואי. ב-2010 קים ואחיותיה, קלואי וקורטני, הוציאו אוטוביוגרפיה שנקראת "Kardashian Konfidential", ובישרו שהן מתכננות להוציא קו אופנה משלהן, בנוסף, לשלוש האחיות יש קו איפור משלהן. באביב 2010, היא ואחיותיה השיקו קו אופנה עבור החנות "bebe". בדצמבר 2007, קרדשיאן הצטלמה בעירום למגזין פלייבוי. בפברואר 2008 היא נבחרה להיות הפרזנטורית של "Bongo Jeans". היא מדגמנת לקולקציית הבגדים של טראוויס בארקר "Famous Stars and Straps". ביולי 2008, קרדשיאן הודיעה בבלוג שלה שהיא עובדת על הפקת בושם משלה, שיושק ב-2009. הבושם, "Kim Kardashian", שוחרר לחנויות בארצות הברית בפברואר 2010, ויצא בקנדה ב-4 במאי של אותה שנה. מחודש מרץ 2009, קרדשיאן היא אחת מהמייסדים והסטייליסטית הראשית ב"ShoeDazzle". ב-9 באפריל 2009, קרדשיאן השיקה סדרת תוכניות כושר לדיוידי, "Fit In Your Jeans By Friday", עם מאמני הכושר ג'ניפר גאלרדי ופטריק גודאו. בנוסף לעבודותיה השונות, קרדשיאן גם מעצבת תכשיטים עם אחיותיה, קורטני וקלואי. השלוש השיקו ליין תכשיטים במרץ 2010. הליין משקף את המורשת הארמנית של קרדשיאן. באוגוסט 2010, קרדשיאן הוציאה הודעה לתקשורת שהיא ואחיותיה ישיקו קו אופנה נוסף, "K-Dash" ב-10 בספטמבר 2010. ביולי 2010, סניף מאדאם טוסו בניו יורק הוציא בובת שעווה של קרדשיאן. קרדשיאן היא מפיקה של "The Spin Crowd", סדרת ריאליטי שמציגה את "Command PR", חברת יחסי ציבור. הסדרה עוקבת אחרי שני יחצנים אשר עוברים מניו יורק למשרדים חדשים בלוס אנג'לס. בשנת 2009 גילמה את סאמה איב בסרט "בתוך העמק" לצד כריס פראט. בשנת 2013 גילמה את אווה בדרמה הרומנטית "וידויים של יועצת נישואים" בבימויו של טיילר פרי, שגם כתב והפיק. מגזין טיים הכליל את קרדישאן במקום הרביעי ברשימתם "10 הדברים הטובים ביותר שקרו בשנת 2010" תחת 10 שערי מגזיני האופנה הטובים ביותר לשנת 2010, כאשר קים כיכבה בשער בנובמבר 2010 "Kim's W:The Art Issue". ב-2014 פורסמו סדרת תמונות עירום אמנותיות שלה שצילמה למגזין Paper. התמונות עוררו רעש תקשורתי רב בעולם. קים הוציאה משחק לסמארטפונים שנתמך גם על ידי פייסבוק שבו ניתן לשחק ולנסות להצליח בתהילה כמו קים, בלעשות קמפיינים ועוד. וסט וקרדשיאן הם הפרזנטורים של אופנת בלמיין לקיץ 2015. ביוני 2017 השיקה מותג איפור משל עצמה בשם KKW Beauty ובנובמבר של אותה שנה השיקה את קו הבשמים שלה בשם KKW Fragrance. ביוני 2019 הציגה את קו בגדים מחטבים ובגדים תחתונים בשם "קימונו", אך נאלצה לשנות את שם המותג ל"סקימס" לאחר שלושה ימים לאחר שנשמעה ביקורת חריפה מיפן על כך שהשם מבזה את הלבוש היפני המסורתי. לקידום המכירות של מותג המשקפיים הישראלי "קרולינה למקה" בארצות הברית נחתם הסכם בין "קסטרו מודל" לקים קרדשיאן, לפיו קרדשיאן תהיה פרזנטורית של "קרולינה למקה" לצידה של בר רפאלי. בדצמבר 2019 הודיעה קבוצת קסטרו על סיום ההתקשרות עם קרדשיאן לאחר ששימשה פרזנטורית של המותג בארצות הברית במשך שנה. באפריל 2021 הונה של קרדשיאן הוערך בשווי של מיליארד דולר על ידי מגזין פורבס. 2007−2021: משפחת קרדשיאן 2008: רוקדים עם כוכבים 2008: דיזסטר מובי 2009: CSI: ניו יורק 2009: בתוך העמק 2009: איך פגשתי את אמא 2009: Beyond the Break 2011: קורטני וקים עושות את ניו יורק 2012 : קים וקורטני עושות את מיאמי 2012: גדולה מהחיים (תפקיד אורח: ארבעה פרקים) 2013 : וידויים של יועצת נישואים 2014: קלואי וקורטני עושות ההמפטונוס 2015: אני קייט 2021: מפרץ ההרפתקאות: הסרט (דיבוב) 2022: הקרדשיאנס 2023 - 2024: אימה אמריקאית: רגישות גבוהה בתור סיבון קורבין 2023: מפרץ ההרפתקאות: סרט העל (דיבוב) אתר האינטרנט הרשמי של קים קרדשיאן (באנגלית) אתר האינטרנט הרשמי של קים קרדשיאן אתר האינטרנט הרשמי של קים קרדשיאן (באנגלית) קים קרדשיאן, ברשת החברתית פייסבוק קים קרדשיאן, ברשת החברתית אקס (טוויטר) קים קרדשיאן, ברשת החברתית אינסטגרם קים קרדשיאן, ברשת החברתית טיקטוק קים קרדשיאן, סרטונים בערוץ היוטיוב קים קרדשיאן, ברשת החברתית Goodreads קים קרדשיאן, במסד הנתונים הקולנועיים IMDb (באנגלית) קים קרדשיאן, באתר AllMovie (באנגלית) קים קרדשיאן, באתר Rotten Tomatoes (באנגלית) קים קרדשיאן, באתר Metacritic (באנגלית) קים קרדשיאן, באתר ספוטיפיי קים קרדשיאן, באתר Last.fm (באנגלית) קים קרדשיאן, באתר AllMusic (באנגלית) קים קרדשיאן, באתר MusicBrainz (באנגלית) קים קרדשיאן, באתר Songkick (באנגלית) קים קרדשיאן, באתר Genius קים קרדשיאן, באתר בילבורד (באנגלית) קים קרדשיאן, באתר אנציקלופדיה בריטניקה (באנגלית) יהלום אותה: קים קרדשיאן מאורסת, באתר nrg‏, 29 במאי 2011 קרן בר לב, ‏נערת שעשועים, באתר ‏מאקו‏, 21 ביוני 2012 וואלה! סלבס‏, ייזוס קרייסט: קים קרדשיאן וקניה ווסט קיבלו לעולם ילדה שלישית, באתר וואלה, 16 בינואר 2018 רז שכניק, על כל דבר שאעשה תמיד יהיה מי שיגיד משהו. אז מה?, באתר "ידיעות אחרונות", 4 באפריל 2019 Mizoguchi, Karen (2 במרץ 2022). "Judge Rules Kim Kardashian Legally Single amid Ongoing Divorce from Kanye West: Report". PEOPLE.com (באנגלית). נבדק ב-2022-03-02. {{cite web}}: (עזרה) קים קרדשיאן מתגרשת, באתר וואלה, 31 באוקטובר 2011 סוף סוף: קים קרדשיאן וקניה ווסט התחתנו, באתר וואלה, 24 במאי 2014 הללויה! קים קרדשיאן וקניה ווסט מטבילים את בתם בירושלים, באתר וואלה, 13 באפריל 2015 באיומי אקדח: חמישה חמושים שדדו תכשיטים בשווי מיליוני דולרים מקים קרדשיאן, באתר nana10‏, 3 באוקטובר 2016 אור יניר‏, התמוטטות עצבים או פסיכוזה: מה עובר על קניה ווסט?, באתר וואלה, 24 בנובמבר 2016 ענבל חייט, ‏ימים לא קלים: המחלה המסתורית של קים נחשפת, באתר ‏מאקו‏, 20 בדצמבר 2016 מזל טוב: קים וקניה חובקים בן רביעי, באתר ‏מאקו‏, 10 במאי 2019 Maria Chiorando, Kim Kardashian Is Eating Plant-Based 'When She's At Home', Plant Based News, April 27, 2019 Kim Kardashian, I eat mostly plant based. No meat anymore, Twitter, February 4, 2020 Mel Evans, Kim Kardashian reveals kids are on plant-based diets – but North is a pescatarian, Metro, February 4, 2020 זה רשמי: קים קרדשיאן וקניה ווסט מתגרשים, באתר וואלה, 19 בפברואר 2021 Dillon, Nancy (2 במרץ 2022). "Kim Kardashian Is a Single Woman Again". Rolling Stone (באנגלית אמריקאית). נבדק ב-2 במרץ 2022. {{cite journal}}: (עזרה) Jess Cohen (5 בינואר 2022). "Kim Kardashian and Pete Davidson Are "Getting Very Serious": Inside Their "Exciting" Romance". EONLINE. נבדק ב-6 בינואר 2022. {{cite web}}: (עזרה) Durney, Ellen. "Pete Davidson Just Confirmed That Kim Kardashian Is His ~~~~~~~~~~ In A Live Interview After Being Exposed For Having A Candle With Her Face On It In His Bedroom". BuzzFeed News. נבדק ב-12 בפברואר 2022. {{cite web}}: (עזרה) "Kim Kardashian and Pete Davidson Break Up After 9 Months of Dating - E! Online". www.eonline.com. נבדק ב-2022-08-05. Amy Mackelden, Chelsey Sanchez, What to Know About Prison Reform Advocate Alice Marie Johnson, August 27, 2020 Jonathan Van Meter, The Awakening of Kim Kardashian West, April 10, 2019 עשתה את זה: קים קרדשיאן עברה את בחינות הלשכה, באתר וואלה, 13 בדצמבר 2021 Pine, D. W. (2010-12-09). "The Top 10 Everything of 2010 - TIME". Time (באנגלית אמריקאית). ISSN 0040-781X. נבדק ב-2022-10-12. Kyle Munzenrieder, W's "The Art Issue Starring Kim Kardashian" Sums Up Everything That's Wrong With Art, Miami New Times (באנגלית) נאוה סילוורה‏, קונטור כמו של קים קרדשיאן ייראה בקרוב גם על פרצופכן, באתר וואלה, 15 ביוני 2017 וול סטריט ג'ורנל, ‏כולם צריכים את זה: כך תנגוס קים קרדשיאן בשוק מחטבי הגוף, באתר גלובס, 21 ביולי 2019 שני מוזס, ‏קים קרדשיאן תצטרף לקרולינה למקה תמורת 30 מיליון דולר, באתר גלובס, 12 בספטמבר 2018 שני מוזס, ‏עכשיו זה רשמי: קסטרו וקרולינה למקה נפרדים מקים קרדשיאן, באתר גלובס, 5 בדצמבר 2019 Madeline Berg, Kim Kardashian West Is Officially A Billionaire, Forbes (באנגלית)